લાલુભાઈ મહેતાના જણાવ્યા મુજબ, મુંબઈમાં આ પહેલો જ પ્રસંગ છે કે કોઈ ચોકના નામકરણ વખતે તકતી પર નામની સાથે વ્યક્તિની તસવીર પણ મૂકવામાં આવી હોય. અહીં માર્બલની તકતી પર રાષ્ટ્રીય તિરંગાની સાથે મથુરાદાસ મહેતાની રંગીન તસવીર અંકિત કરવામાં આવી છે અને એની પર કાચનું આવરણ મૂકવામાં આવ્યું છે. નામકરણ કાર્યક્રમનો થીમ ‘દેશભક્તિ’નો રાખવામાં આવ્યો હતો. મથુરાદાસ મહેતાનું બે વર્ષ પહેલાં 97 વર્ષની વયે નિધન થયું હતું. એટલી વયે પણ એમની ધગશ અને સ્ફૂર્તિ આશ્ચર્ય પમાડનારી હતી, એવું લાલુભાઈએ વધુમાં જણાવ્યું.